**Odôvodnenie nezrušenia verejného obstarávania**

**Predmet verejného obstarávania a postup vo verejnom obstarávaní:** Zadávanie zákazky na predmet „Podpora licencií pre zabezpečenie prevádzky informačného systému IS Doklady“ v rámci zriadeného dynamického nákupného systému „Nákup licencií na používanie softvérových produktov a systémov vrátane súvisiacej podpory.“

Verejný obstarávateľ Ministerstvo zahraničných vecí a európskych záležitostí SR vyhlásil verejné obstarávanie na predmet „Nákup licencií na používanie softvérových produktov a systémov vrátane súvisiacej podpory“. Oznámenie o zámere zriadiť dynamický nákupný systém uskutočnil verejný obstarávateľ zverejnením oznámenia o vyhlásení verejného obstarávania v Úradnom vestníku EÚ dňa 29.10.2021 pod číslom 2021/S 211-550918 a vo Vestníku verejného obstarávania č. 250/2021 dňa 02.11.2021 pod značkou 52182 - MUT. Dynamický nákupný systém bol zriadený dňa 10.12.2021. Dňa 29.03.2022 zaslal verejný obstarávateľ v súlade s § 61 ods. 3 zákona o verejnom obstarávaní výzvu na predkladanie ponúk v súvislosti s vyššie uvedeným postupom zadávania zákazky súčasne všetkým záujemcom zaradeným do dynamického nákupného systému.

V lehote na predkladanie ponúk bola verejnému obstarávateľovi doručená ponuka od jedného uchádzača – MICROCOMP - Computersystém s r. o., Kupecká 9, Nitra, IČO: 314 109 52, ktorý sa stal aj úspešným uchádzačom v predmetnej zákazke v rámci zriadeného DNS. Ponuka uchádzača splnila všetky požiadavky na predmet zákazky stanovené verejným obstarávateľom.

V súlade s § 57 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) verejný obstarávateľ Ministerstvo zahraničných vecí a európskych záležitostí SR nezrušil použitý postup zadávania zákazky z nasledovných dôvodov:

1. DNS bol zriadený v súlade so zákonom o verejnom obstarávaní. Oznámenie o vyhlásení verejného obstarávania bolo zverejnené vo Vestníku VO a taktiež v Úradnom vestníku EÚ,   
t. j. o zadávaní zákazky sa mohol dozvedieť široký okruh potenciálnych dodávateľov.

2. V rámci zriadeného DNS bola zaslaná výzva na predloženie ponuky a súťažné podklady všetkým záujemcom zaradeným do DNS prostredníctvom systému Josephine, cez ktorý sa realizuje predmetné verejné obstarávanie. Lehota na predkladanie ponúk uplynula 13. deň odo dňa odoslania výzvy na predloženie ponuky.

4. V priebehu postupu zadania zákazky nebola zo strany záujemcov alebo uchádzača podaná žiadosť o vysvetlenie súťažných podkladov ani uplatnený žiadny revízny postup.

5. Cenu, ktorú navrhol úspešný uchádzač neprekročila výšku predpokladanej hodnoty zákazky, t. j. bude dodržaný princíp hospodárnosti a efektívnosti. Nakoľko boli oslovení všetci záujemcovia zaradení do DNS, už nie je predpoklad dosiahnutia širšej hospodárskej súťaže.